“หุ้นเอเชีย” เปิดลบ นลท.ขายลดเสี่ยง วิตกงบ Q1 กลุ่มเทคโนโลยี
“หุ้นเอเชีย” เปิดลบ นักลงทุนขายลดความเสี่ยง กังวลผลประกอบการไตรมาส 1/66 กลุ่มเทคโนโลยีออกมาต่ำกว่าคาด 
“ตลาดหุ้นเอเชีย” เปิดลบ นักลงทุนขายลดความเสี่ยง กังวลผลประกอบการไตรมาส 1/66 กลุ่มเทคโนโลยีออกมาต่ำกว่าคาด
25 เม.ย. 2566

ผู้สื่อข่าวรายงานว่า ตลาดหุ้นเอเชีย เปิดแดนลบส่วนใหญ่ในวันนี้ โดยเคลื่อนไหวตามตลาดหุ้นสหรัฐ ขณะที่นักลงทุนรอคอยการเปิดเผยผลประกอบการจากบริษัทเทคโนโลยีรายใหญ่ในสัปดาห์นี้
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 28,697.73 จุด เพิ่มขึ้น 104.21 จุด หรือ +0.36%, ดัชนี HSI ตลาดหุ้นฮ่องกงเปิดวันนี้ที่ 19,903.53 จุด ลดลง 56.41 จุด หรือ -0.28% และดัชนี SSE Composite ตลาดหุ้นจีนเปิดวันนี้ที่ 3,276.40 จุด เพิ่มขึ้น 0.99 จุด หรือ +0.03%
ด้าน อัลฟาเบท, ไมโครซอฟท์, อะเมซอน และเมตาอยู่ในกลุ่มบริษัทเทคโนโลยียักษ์ใหญ่ที่มีกำหนดประกาศผลประกอบการไตรมาส 1/2566 ในสัปดาห์นี้
สำหรับดัชนี Nasdaq Composite ของตลาดหุ้นสหรัฐปรับตัวลดลง 0.29% ในวันจันทร์ (24 เม.ย.) แต่ดัชนีเฉลี่ยอุตสาหกรรมดาวโจนส์ขยับขึ้นเล็กน้อย 0.2% และดัชนี S&amp;P500 ปิดบวก 0.09%
นอกจากนี้ตลาดหุ้นออสเตรเลียและนิวซีแลนด์ปิดทำการในวันนี้ (25 เม.ย.66) เนื่องในวันหยุดนักขัตฤกษ์